เมื่อประมาณเกือบ 2 เดือนที่แล้ว ผมโดนลูกแมวข่วนครับแผลมีเลือดไหล แต่ผมไม่ได้ไปฉีดวัคซีนพิษสุนัขบ้าลูกแมวก็เช่นกัน ลูกแมวเป็นแมวเลี้ยงครับไม่เคยออกไปไหน จะเป็นอะไรมั้ย ถ้าไปฉีดตอนนี้จะทันมั้ยกังวัลมาก ปล.ลูกแมวตอนนี้ก็ยังมีชีวิตอยู่ดีครับ
สวัสดีครับจริงๆแล้ว ถ้าโดนสัตว์กัดหรือข่วนไม่ว่ากรณีใด ก็ควรรีบไปรับวัคซีนป้องกันพิษสุนัขบ้าทันที เพราะโรคนี้มีความร้ายแรงสูง เป็นแล้ว จะทำให้เสียชีวิตได้ เราจึงแนะนำให้รีบป้องกันโดยเร็วที่สุด ซึ่งในทางทฤษฎี วัคซีนจะให้ประสิทธิภาพสูงสุดในช่วง 48 ชั่วโมงแรกตามสถิติ และไม่ควรรอดูอาการสัตว์เป็นหลักครับ เพราะนักวิจัยเขาวิเคราะห์แล้วว่า น้ำลายที่ติดตามเล็บสัตว์ก็เป็นตัวแพร่เชื้อไวรัสได้ แม้จะเป็นลูกแมวก็ตามที จึงควรรีบไปรับวัคซีนให้เร็วที่สุดจะดีกว่าครับกล่าวโดยสรุป แม้ว่าตอนนี้สัตว์จะยังมีชีวิต ซึ่งก็มีความเป็นไปได้น้อยที่จะมีเชื้อพิษสุนัขบ้า แต่ก็ควรไปรับวัคซีนป้องกันโรคไว้ให้เร็วที่สุดจะดีกว่าครับ เพราะโรคนี้รักษาไม่ได้ครับ